සෞඛ්‍ය, පෝෂණ හා දේශීය වෛද්‍ය අමාත්‍ය දොස්තර රාජිත සේනාරත්නගේ උපදෙස් අනුව බස්නාහිර පළාත කේන්ද්‍ර කර ගනිමින් ඩෙංගු මදුරු මර්දන වැඩසටහන් ඊයේ (27) ආරම්භ වූ අතර එහිදී පරිශ්‍ර පරීක්ෂා කිරිම සදහා කණ්ඩායම් 1200 ක් පත්කර තිබුණා.සෞඛ්‍ය අමාත්‍යාංශය ව්සින් 27 දින සිට දින 03 ක් දීප ව්‍යාප්තව පාසල් සහ රාජ්‍ය ආයතන පිරිසිදු කිරීමේ වැඩපිළිවෙලට සමගාමීව එය ක්‍රියාත්මක වූ බවයි සෞඛ්‍ය අමාත්‍යංශය කියා සිටියේ.ඊයේ (27) දිනය තුල බස්නාහිර පළාතේ පරිශ්‍ර 35,720 ක් පරීක්ෂාවට ලක් කර මදුරු කීටයින් සහිත පරීශ්‍ර 481 ක් සොයා ගත බව අමාත්‍යංශය පැවසුවා.පරිශ්‍ර 4827 ක් නිවැරදි කිරීමටත්, 1058 නොතීසි සහ 330 කට නඩු පැවැරීමට ද කටයුතු කර තිබෙනවා.තව ද රාජ්‍ය ආයතන 58 ක් ඊයේ දිනය තුල පරීක්ෂාවට ලක්ව ඇති අතර, ඉන් ඩෙංගු මදුරු කීටයින් සහිත පරිශ්‍ර 07 ක් සොයා ගැනීමට හැකිව වුනා.ආයතන 15 කට නිවේදන නිකුත් කරන ලද අතර, පෞද්ගලික ආයතන 08 ක සහ කර්මාන්ත ශාලා පරිශ්‍ර 08 ක ද ඩෙංගු මදුරු කීටයින් හමුව තිබෙනවා.දැනට ඩෙංගු අවදානම සහිත පළාත් සංඛ්‍යාව 05 ක්.ඒ, බස්නාහිර, මධ්‍යම, වයඹ, සබරගමුව සහ දකුණ එම පළාත්.ඇතැම් පළාත්වල ඩෙංගු රෝගීන් අඩුවීමේ ප්‍රවණතාවයක් දක්නට ලැඛෙන අතර, තවත් ප්‍රදේශ කිහිපයකින් අලුතින් ඩෙංගු මදුරු කීටයින් සහ රෝගීන් වාර්තා වී තිබෙනවා.පුත්තලම, මාතලේ, උකුවෙල, බදුල්ල සහ හාලි ඇල එම ප්‍රදේශයි.රෝගීන් වැඩිවීම පාලනය කළ යුතු අතර, මරණ සංඛ්‍යාව අවම කළ යුතු බව ජාතික ඩෙංගු මර්දන ව්‍යාපාරය පවසනවා.දිවයිනේ ඇතැම් රෝහල්වල ඩෙංගු අධි සත්කාර ඒකක ද ස්ථාපිත කර ඇති අතර ඩෙංගු රෝගය පාලනය කිරීම සදහා අවශ්‍ය මානව සම්පත සහ උපකරණ සියල්ල සෞඛ්‍ය අමාත්‍යාංශය ලබා දී ඇති බව එම අමාත්‍යංශය කියා සිටිනවා.අද (28) සියළුම පාසල් පිරිසිදු කිරීමේ වැඩපිළිවෙළක් ද ක්‍රීයාත්මකයි.තව ද අගෝස්තු නිවාඩු මාසයේ ද සතියකට වරක් පාසල් පද්ධතිය පිරිසිදු කිරීමට සැළසුම් සකස් කර ඇති බව සඳහන්.මේ අතර ජාතික ඩෙංගු මදුරු මර්දන ඒකකය සදහන් කරන්නේ අද(28) දිනය වනව්ට ඩෙංගු රෝගීන් එක්ලක්ෂ 10,372 ක් වාර්තා වී ඇති බවයි.